Starpvaldību komitejas lēmums 17.COM 6.a.16. Nemateriālais kultūras mantojums. Kultūras sektors. UNESCO

**Starpvaldību komitejas lēmums 17.COM 6.a.16**

Komiteja,

1. izskatījusi dokumentu LHE/22/17.COM/6.a Rev.;

2. atgādinot īstenošanas norādījumu V nodaļu un komitejas lēmumus 4.COM 14.07, 9.COM 5.b.3, 13.COM 7.b.8;

3. izsaka pateicību Latvijai par laicīgi iesniegto trešo ziņojumu par statusu elementam “Suitu kultūrtelpa”, kas 2009. gadā iekļauts Nemateriālā kultūras mantojuma, kam jānodrošina neatliekama saglabāšana, sarakstā;

4. ņem vērā nepārtrauktos Latvijas centienus saglabāt minēto elementu un jo īpaši atbalstīt saglabāšanas centienus, kuros izmantotas digitālas platformas;

5. aicina dalībvalsti arī turpmāk galveno lomu saglabāšanas iniciatīvu plānošanā un īstenošanā atvēlēt suitu kopienai un tās biedrībām;

6. mudina dalībvalsti turpināt attīstīt uzņēmējdarbību un radošās nozares, paturot prātā tādu iespējamo negatīvo ietekmi uz elementa sociālajām un kultūras funkcijām un nozīmi, kas var rasties pārliekas komercializācijas dēļ;

7. ņem vērā arī bažas, ko par 2021. gadā īstenotās administratīvi teritoriālās reformas ietekmi pauda daļa suitu kopienas, un valsts iestāžu sniegto atbildi;

8. arī aicina dalībvalsti īstenot gan plānotos, gan papildu saglabāšanas pasākumus valsts un vietējā līmenī, lai nodrošinātu suitu kultūras dzīvotspēju un pārnesi, īpaši attiecībā uz izglītību, finansiālu atbalstu un sociāli ekonomisko attīstību;

9. pieprasa sekretariātam informēt dalībvalsti vismaz deviņus mēnešus pirms iesniegšanas termiņa, t. i., pirms 2025. gada 15. decembra, par nepieciešamību iesniegt nākamo ziņojumu par elementa statusu.